"Аплан аҿы иарбоуп 30 инареиҳаны апроектқәа. Ҳколлективқәа, ҳтеатрқәа, ансамбльқәа, ргастрольтә план шьақәырӷәӷәоуп, иара убас Аԥсныҟа иаауа аколлективқәагьы арбоуп. Ари ашықәс азы имҩаԥысран иҟоу, ҳара ҳазлахәхараны иҟоу афестивальқәа рахьынтә ихадоуп – Жәларбжьаратәи атеатртә фестиваль "Балтийский дом", уи адагьы жәларбжьаратәи афетиваль "Мир Кавказу", "Содружетво" уҳәа. Абарҭ зегьы рахь ҳгәыԥқәа иҳашьҭыртә алшара ыҟоуп", - азгәеиҭеит Агрба.
Аԥсны акультура аминистр иажәақәа рыла сынтәа акультура иадҳәалахо ахҭысқәа даара ирацәахоит.
"Ҳнапы зҵаҳҩыз адокумент аҿы иарбоуп иара убас абиблиотекақәа реимадара иазку апроектқәа. Сынтәа амилаҭтә библиотека аиубилеи азгәаҭо имҩаԥаҳгарц ҳҭахуп жәларбжьаратәи аконференциа ду, урыстәылатәи абиблиотека дуқәа реиҳабацәа ааԥхьара рыҭан. Иара уи адагьы иарбоуп абиблиотека аузуҩцәа рзаанаҭтә ҟазара ашьҭыхразы апроектқәа, урҭ еиҳарак аҿар ирзырхоуп", - иҳәеит Агрба.
Аминистр аиҿцәажәараҿы иазгәеиҭеит аиԥыларақәа рҿы ишазааҭгылаз аԥсуа кино арҿиаразы азҵаатәгьы.
Иара убас шәаԥхьар ҟалоит:
-
Аԥснытәи абитуриентцәа азанааҭ ҿыцқәа алырхыр рылшоит Урыстәылатәи аҵараиурҭақәа рҟны